**Dragostea-ți din noi să se adape...**

*Florin-Cezar CĂLIN*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Eu te respir plăcut (a câta oară),

(de fiecare dată mă sufoci).

Tu cântă-mi serenada mea de seară,

În care chiar iubirea ne-o invoci.

Așează-ți vise-n palma mea muțește,

Cuprinde-mă în brațe când te chem.

Să-ți simt parfumul ce mă amețește,

Și chiar de vise-ți eu să nu mă tem.

Ai să mă-mbeți curând de-a ta dorință,

(ce este unicat în viața mea).

Și-am să te am eu chiar pe conștiință,

De nu voi accepta iubirea ta.

Când simt nevoia să te strâng în brațe,

Emoția în mine tot provoacă.

Un sentiment ce și-ar dori să-nhațe,

Dragostea ta (chiar de-are promoroacă).

Ține-mi în palme chipul răvășit,

”- Privește iute-n mine cu tărie!”.

Și ai să vezi cât sunt de liniștit,

Când dragostea-ți îmi este chezășie.

Așează-te să-ți spun cine sunt eu,

(și să cunoști dorința-ndeaproape).

Să fiu al tău (probabil Dumnezeu),

Iar dragostea-ți din noi să se adape.

Brăila, septembrie 2017